Suakmenėjusio miško nacionalinis parkas

Suakmenėjusio miško nacionalinis parkas – Arizonos valstijoje esantis nacionalinis parkas, kuriame galima išvysti suakmenėjusius priešistorinius medžius. Deja, nors ir saugoma, teritorija sparčiai nyksta. Nepaisant to, jog teritorija jau daugiau nei šimtmetį paskelbta nacionaliniu parku, lankytojai mėgsta pasiimti nors po nedidelį gabaliuką suakmenėjusių medžių liekanų atminimui. Skaičiuojama, jog per mėnesį iš šios vietovės po gabaliuką išvežama maždaug viena tona suakmenėjusių medžių. 

 Suakmenėjusių medžių susidarymas 
Kadaise prieš 225 mln. metų šioje teritorijoje augo girios, tekėjo upės. Nuvirtusius medžius upės vanduo nešdavo į žemumas, pelkingas vietas. Medyje esanti celiuliozė ilgainiui buvo išplauta, o jos vietoje ėmė augti kristalai. Tokiu būdu susiformavo suakmenėję medžiai, šiandieną gulintys dykumoje.

 Galerija 

Kategorija:JAV nacionaliniai parkai
Kategorija:Arizona